|  |  |
| --- | --- |
|  | **MAT Á ÁHRIFUM LAGASETNINGAR\***  *– sbr. samþykkt ríkisstjórnar frá 10. mars 2017*  **\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** | Frumvarp til laga um greiðslureikninga. |
| **Ráðuneyti** | Fjármála- og efnahagsráðuneyti |
| **Stig mats** | Frummat, sbr. 1. gr.  Endanlegt mat, sbr. 10. gr. |
| **Dags.** | 1. október 2021 |

|  |
| --- |
| 1. **Greining og mat á fjárhagslegum áhrifaþáttum fyrir ríkið** |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs** 2. Hvaða fjárhagsgreining, rekstraráætlanir, reiknilíkön eða önnur áætlanagerð hefur farið fram við undirbúning fjárhagsmatsins?   Seðlabanki Íslands hefur lagt mat á viðvarandi kostnað og einskiptiskostnað Fjármálaeftirlitsins sem kann að fylgja fyrirhuguðum lögum. Fjármála- og efnahagsráðuneytið hefur metið hagræn áhrif og áhrif á tekjur ríkissjóð.   1. Helstu forsendur sem áætlanir byggja á og næmni niðurstaðna fyrir frávikum   Mat á kostnaði við frumvarpið byggir á rekstraráætlun Seðlabanka Íslands fyrir Fjármálaeftirlitið auk þekkingar á regluverkinu sem um ræðir, reynslu af framkvæmd eftirlits og mati á vinnuafls- og tækniþörfum. Ekki er talin ástæða til að vænta verulegra frávika frá því mati.   1. Eru fjárhagsáhrif tímabundin eða varanleg?   Varanleg.   1. **Tekjubreytingar**   Gert er ráð fyrir að eftirlit sem fylgja mun samþykkt frumvarpsins rúmist innan núverandi fjárheimilda Fjármálaeftirlits Seðlabanka Íslands.   1. **Útgjaldabreytingar**   Að mati Seðlabanka Íslands felur áformuð lagasetning í sér aukin verkefni sem þó rúmast innan núverandi fjárheimilda hans að því gefnu að samanburðarvefsetri verði ekki komið fyrir í bankanum. |
| 1. **Samræmi við útgjaldaramma og fimm ára fjármálaætlun – fjármögnun** |
| 1. **Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:** 2. í gildandi fjárlögum   Á ekki við.   1. í fjárlagafrumvarpi komandi árs   Já, fjárlagafrumvarpið hvað varðar þennan málaflokk byggir m.a. á rekstraráætlun fyrir Fjármálaeftirlitið. Verkefnin sem fylgja áformunum eiga að rúmast innan áætlunarinnar.   1. Já, sjá b). 2. **Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks t.d. með tilfærslu fjármuna eða með því að draga úr öðrum útgjöldum?** 3. **Tengist einhver ný eða aukin tekjuöflun verkefninu?**   Nei |
| 1. **Efnahagsáhrif – áhrif á atvinnulíf, vinnumarkað og samkeppni** |
| 1. **Hagræn áhrif á heildareftirspurn og einstaka markaði – hagstjórnarsjónarmið**   Markmiðið með tilskipuninninni er m.a. samþætting á löggjöf um greiðslureikninga innan EES svæðisins í þeim tilgangi að tryggja aðgengi neytenda að greiðslureikningum með grunneiginleika, tryggja gagnsæi í gjaldtöku og koma á skiptiþjónustu fyrir neytendur.   1. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**   Átta lánastofnanir hér á landi taka á móti innlánum eða öðrum endurgreiðanlegum fjármunum frá almenningi og veita lán fyrir eigin reikning og eru þær undir eftirliti Fjármálaeftirlitsins. Ný lög munu fela í sér auknar kröfur til þeirra að tryggja aðgengi að greiðslureikningum, gagnsæi gjalda fyrir neytendur og að koma á skiptiþjónustu fyrir neytendur.   1. **Samkeppnisskilyrði**   Ekki eru taldar líkur á því að fjöldi fyrirtækja á markaði takmarkist vegna reglusetningarinnar eða að frumkvæði fyrirtækja til að stunda samkeppni skerðist vegna laganna. |
| 1. **Önnur áhrif** |
| 1. **Áhrif á frelsi til að veita þjónustu og á stöðu tiltekinna þjóðfélagshópa.**   Með lögfestingu frumvarpsins ætti að vera tryggt að allir sem dvelja löglega til lengri tíma á Íslandi, einnig t.d. flóttamenn, fái aðgang að greiðslureikningi með grunneiginleikum. Þá verður neytendum auðveldað að skipta um greiðslureikninga og aðgengi almennings að upplýsingum um gjaldtöku vegna greiðslureikningi bætt, meðal annars með samanburðarvefsetri um gjöld sem tengjast greiðslureikningum. |
| 1. **Niðurstaða mats – með vísun í fylgiskjöl ef við á** |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag**   Ekki liggur fyrir hvort einhver kostnaður fellur á ríkissjóð vegna kröfu tilskipunarinnar um samanburðarvefsetur varðandi gjöld fyrir greiðslureikninga. Að öðru leyti eru ekki fyrirséð fjárhagsáhrif á ríkissjóð.   1. **Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á**   Á ekki við.   1. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)**   Áformuð lagabreyting mun stuðla að betra aðgengi allra að greiðslureikningum með grunneiginleika, efla gagnsæi gjaldtöku vegna greiðslureikninga og auðvelda neytendum að skipta um þjónustuveitanda. |
|  |
|  |